**9 қосымша**

**Қарағанды облысының математика пәні мұғалімдерінің «ΧΧΙ ғасыр сабағы» педагогикалық шеберлік байқауының**

**ЕРЕЖЕСІ**

**Байқаудың мақсаты**: Жаңартылған білім беру мазмұнының талаптарына сәйкес, білім берудің аймақтық жүйесін дамытуға бағытталған Қарағанды ​​облысының мұғалімдерінің шығармашылық әлеуетін анықтау.

**Байқаудың негізгі міндеттері :**

* оқытудағы пәндік,жеке нәтижелерге жету амалдары мен әдістерін меңгерген дарынды мұғалімдерді анықтау,қолау және көтермелеу.
* жаңартылған білім беру мазмұнының мәнмәтініндегі талаптарға сәйкес мұғалімнің кәсіби қызметінің мазмұны мен технологияларын жаңартатын педагогикалық идеялар іздеу;
* заманауи технологияларды қолдану саласында мұғалімнің кәсіби біліктілігін арттыру;
* Қарағанды ​​облысының үздік мұғалімдерінің инновациялық педагогикалық тәжірибесін тарату.

**1. Байқауға қатысушылар:**

1.1.Байқауға ұйымдастырушылық-құқықтық нысанына қарамастан, жалпы білім беру бағдарламасын жүзеге асыратын Қарағанды облысының білім беру ұйымдарының мұғалімдері қатыса алады.

1.2.Облыстық Байқауға аудандық (қалалық) әдістемелік кабинеттер деңгейінде іріктеуден өткен жұмыстар қабылданады – әр аймақтан 10 сұраныстан аспау керек.

1.3.Байқауға бір жылдан кем емес педагогикалық еңбек өтілі бар мұғалімдер қатысады.

1.4. ІІ айналымға қатысуға шақыру аудандық(қалалық) әдістемелік кабинеттерге жіберіледі.

**2. Байқау номинациялары**

Байқау номинациялар бойынша өткізіледі .

* заманауи педагогикалық технологиялардың пайдаланылуымен сабақ өткізу.
* жаратылыстану, гуманитарлық және техникалық бағыттағы пәнаралық байланысты қолданатын біріктірілген сабақ (екі мұғалім ).

**3. Байқаудың әділ қазылары**

3.1.Байқауға қатысушыларды барынша объективті бағалау мақсатында, негізі әділ қазылар мен байқаудың әрбір кезеңіне микроқазылар алқасы құрылады.

3.2.Қазылар алқасының құрамы, жұмыс тәртібі, бағалау жүйесі ұйымдастырушылық комитетпен бекітіледі.

3.3. Қазылар алқасы әр қатысушының байқауға ұсынған материалының сапасын, өткізілген сабақтың деңгейін бағалап,байқаудың әр кезеңінде жеңімпаздарды анықтайды.

3.4.Байқаудың барлық кезеңдерінде қазылар алқасы үміткерлердің қызметін келесі көрсеткіштер бойынша бағалайды :

* кәсіби шеберлігі,біліктілігі және жеке қасиеттері (шығармашылық, суырып салмалық және т.б.)
* мұғалімнің жұмыс жүйесі мен оның авторлық оқыту технологиясы
* педагогикалық қызметінің нәтижелілігі мен тиімділігі .

**4. Байқау мазмұны**

4.1. Облыстық байқау үш айналымнан тұрады

4.1.1. Бірінші айналым (Сырттай) 2018 жылдың 15 қазаны мен 25 қарашасы аралығында.

Бірінші айналымда мұғалімдердің байқауға қатысу сұранысымен бірге жіберілген,сабақ әзірлемесі мен конспектілері бағаланады.

Байқауға қатысу үшін тақырыптары Байқаудың екінші кезеңін өткізу мерзімінің шеңберіндегі бағдарламалық материалдарға сай кем дегенде 3 сабақ әзірлемесін ( бәлкім, түрлі сыныптарда ), тапсыру қажет.

Материалдар қаралмайды және қайтарылмайды.

Бірінші айналым қорытындысы бойынша қазылар алқасы екінші айналымға өткен 16 қатысушыны анықтайды.

Бағалау критерийлері: әдістемелік сауаттылық ,сабақтың мақсаттары мен міндеттерін қою және оған жету,көрнекіліктерді іріктеу, интерактивті құрал-жабдықтарды пайдалану, заманауи білім беру технологияларын қолдану. Сабақты жоспарлау байқау өту мерзіміне сай келуі.

4.1.2. Екінші айналым. 2019 жылдың 20 қаңтары мен 25 ақпаны аралығында.

Екінші айналымда қатысушылар Қарағанды қаласының жалпы білім беретін мекемелерінің бірінде өзі таңдаған сыныпта бағдарлама бойынша байқау сынағына сәйкес тақырыпта сабақ өткізеді (шектеу - 40 минут)

Бағалау критерийлері: тұлғалық қасиеті, психологиялық-педагогикалық біліктілігі, әдістемелік білікьілігі, пәндік негізгі білім;

* сабақты өзіндік талдауы (шектеу –5 минут).

**5. Байқау қортындысын шығару** .

5.1. Байқау қорытындысы әрбір номинация бойынша бөлек жүргізіледі.

5.2. Облыстық байқаудың барлық айналымы өткен соң, қазылар алқасы қорытынды жасап,

 баршаға оны жария етеді.

5.3.Байқауға қатысушылардың барлығына сертификаттар табысталады. Жеңімпаздар

 Дипломдармен марапатталады.

5.4. Байқаудың қорытындысы бойынша үздік сабақ әзірлемелерінің электрондық жинағы

 шығарылады.

5.5. Байқау қортындысы «Ізденіс» газеті мен ББД ОӘО сайттарында жарияланады.

##### *Байқау шарттары*

1. **Байқауға қатысуға сұраныс беру 2018 ж. 15 қарашаға дейін.**

Сұраныстар мына мекен-жай бойынша қабылданады:

Қарағанды облысында ББД ОӘО, С. Сейфуллин көш., 8/2, 4 қабат, 415 каб. (немесе umc-ro@umckrg.gov.kz (**«ΧΧΙ ғасыр сабағы»)** электрондық поштасф бойынша):

Сұраныс үлгісі

|  |  |
| --- | --- |
| Қатысушы (қатысушылар) ТАӘ  |  |
| жұмыс орны ( білім беру ұйымы ) |  |
| Аймақ (аудан/қала) |  |
| Номинация  |  |
| Телефон  |  |
| электронды адрес  |  |

1. **Байқау қорытындысын шығару.**

 Байқау қорытындысы әрбір номинация бойынша бөлек жүргізіледі.

1. **Байқауға ұсынылған материалдарға қойылатын жалпы талаптар .**

 *Жұмыс CD дискіде ұсынылады.*

*Байқауға ұсынылған материалда нақты сабақ жоспары болуы тиіс .*

*Сабақтың мазмұны ақпараттық және коммуникациялық және интерактивті технологиялар мүмкіндіктерін пайдалана отырып, сызбалар, кестелер, көрнекі құралдар мен басқа да дидактикалық материалдармен қоса көрнекіленеді .*

*Байқауға ұсынылған сабақтар заманауи сабақтың барлық дидактикалық талаптарына сай болуы тиіс.*

*Материалдар қазақ және орыс тілдерінде ұсынылады.*

 **Қосымша ақпаратты 44-56-30 телефоны арқылы алуға болады.**